רוקאס יוקובאיטיס

רוקאס יוקובאיטיס (בליטאית: Rokas Jokubaitis; נולד ב-19 בנובמבר 2000) הוא כדורסלן ליטאי המשחק בעמדת הרכז בברצלונה מליגת העל הספרדית והיורוליג.

ביוגרפיה

ראשית חיים וקריירת נוער 
יוקובאיטיס נולד במז'ייקיאי, ליטא. הוא החל לשחק כדורסל בבית הספר לכדורסל ולאדס קנאשיוס בקלייפדה לפני שעבר לאקדמיית הנוער של ז'לגיריס קובנה. יוקובאיטיס נבחר לחמישיית הטורניר בטורניר קובנה של טורניר הדור הבא של יורוליג בסקטבול 2018 לאחר שהעמיד ממוצעים של 15 נקודות ו-8.3 אסיסטים למשחק והוביל את ז'לגיריס למקום השלישי.

קריירה מקצועית 
ב-9 בינואר 2018 קלע יוקובאיטיס שיא קריירה של 31 נקודות עבור ז'לגיריס-2, קבוצת המילואים של ז'לגיריס קובנה, במשחק ראווה מתוקשר נגד פרינאו פרינאי בראשות לאמלו בול. ב-5 במאי הוא ערך את הופעת הבכורה שלו בקבוצה הבוגרת של ז'לגיריס, במשחק האחרון של העונה הסדירה בליגה הליטאית נגד פיאנו ז'וואיגז'דש. בעונת 2018/19 יוקובאיטיס נבחר לשחקן הצעיר הטוב ביותר בליגה הליטאית השנייה לאחר שהעמיד ממוצעים של 13.2 נקודות, 5.2 אסיסטים ו-3.4 ריבאונדים למשחק עבור ז'לגיריס-2.

ב-14 ביוני 2019, יוקובאיטיס חתם על הארכת חוזה לשלוש שנים בז'לגיריס. בעונת  הוא העמיד ממוצעים של 7 נקודות ו-2.5 אסיסטים למשחק ביורוליג, וסיים במקום השני בפרס הכוכב העולה של היורוליג, אחרי עוסמן גרובה. הוא העמיד ממוצעים של שמונה נקודות וארבעה אסיסטים למשחק ב-LKL ונבחר לשחקן הצעיר הטוב ביותר בליגה.

ב-21 ביולי 2021 חתם יוקובאיטיס על חוזה לארבע שנים בברצלונה מליגת העל הספרדית והיורוליג. בסיום עונת  נבחר יוקובאיטיס ל.

זכויות דראפט NBA 
יוקובאיטיס נבחר בבחירה ה-34 בדראפט ה-NBA לשנת 2021 על ידי אוקלהומה סיטי ת'אנדר. מאוחר יותר בליל הדראפט, זכויותיו הועברו לניו יורק ניקס. יוקובאיטיס השתתף במדי הניקס בליגת הקיץ 2021 ולאחריה הוחלט שלא ימשיך בניקס ויחזור לברצלונה.

קריירה בנבחרת הלאומית 
יוקובאיטיס שיחק במדי נבחרת ליטא באליפות אירופה עד גיל 16 2016 בפולין. הוא קלע 10 נקודות בממוצע למשחק ועזר לנבחרתו לזכות במדליית הכסף. יוקובאיטיס היה השחקן הצעיר ביותר בגביע העולם עד גיל 19 2017 במצרים, והעמיד ממוצעים של 10 נקודות ו-5.3 אסיסטים למשחק עבור ליטא, שסיימה במקום השישי. באליפות אירופה עד גיל 18 2018 בלטביה הוא העמיד ממוצעים של 12.9 נקודות ו-5.6 ריבאונדים למשחק, כשליטא סיימה במקום החמישי. יוקובאיטיס הוביל את ליטא למקום הרביעי בגביע העולם עד גיל 19 2019 ביוון, שם העמיד ממוצעים של 11.3 נקודות ו-5.6 אסיסטים למשחק.

ב-24 בפברואר 2020 ערך יוקובאיטיס את הופעת הבכורה שלו במדי נבחרת ליטא הבוגרת עבור ליטא מוקדמות אליפות אירופה בכדורסל 2022. ביוני ויולי 2021, הוא שיחק בטורניר המוקדמות האולימפי בקובנה, אך נבחרתו לא העפילה לטורניר הכדורסל באולימפיאדת טוקיו 2020.

יוקובאיטיס שיחק עם נבחרת ליטא באליפות אירופה 2022.

חיים אישיים 
אביו של יוקובאיטיס, אייווארס, שיחק כדורסל מקצועני בליטא ובפולין. גם אמו ואחותו עסקו בספורט.

ב-12 בדצמבר 2020 נעצר גבר ב לאחר שגנב במרמה 10,000 אירו מאישה איתה יצא במשך חודשים על ידי התחזות ליוקובאיטיס.

קישורים חיצוניים

הערות שוליים 

בחירות דראפט של אוקלהומה סיטי ת'אנדר
כדורסלני ברצלונה
כדורסלני ז'לגיריס קובנה
כדורסלנים ליטאים
ליטאים שנולדו ב-2000